Държавен вестник, бр. 13, 2018 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  13
провеждат диагностични и интервенционални 
рентгенови изследвания и процедури, като 
отговаря за изпълнението на програмата за 
контрол на качеството; оценката на дозата 
на пациентите и типичните дози, оценката на 
дозата на зародиша/плода при бременност, 
оптимизацията на протоколите на изслед-
ванията и процедурите и участва при про-
веждането на биомедицински и медицински 
изследователски програми.
(6) Експертът по медицинска физика в 
областта на образна диагностика участва и 
при провеждането на здравен скрининг, като 
отговаря за физико-техническите аспекти на 
осигуряване на качеството на скрининга.
(7) Експертите по медицинска физика са 
длъжни да поддържат квалификацията си в 
системата на продължаващото медицинско 
обучение съгласно насоки, разработени от 
Българското дружество по биомедицинска 
физика и инженерство и одобрени от НЦРРЗ.
Чл. 18. (1) Практическото изпълнение 
на дейности по чл. 17, ал. 3 – 6 може да се 
осъществява и от медицински физици или 
лица с придобита специалност „Медицинска 
радиологична физика“, които нямат профе-
сионален опит по чл. 17, ал. 2, т. 2. В тези 
случаи лицата работят под ръководството на 
експерт по медицинска физика. 
(2) Минималният брой на експертите по 
медицинска физика и на медицинските фи-
зици, с които трябва да разполага лечебното 
заведение, е посочен в приложение № 2. 
(3) Лечебните заведения, които извършват 
лъчетерапевтични процедури, диагностични 
изследвания и терапевтични процедури в 
нуклеарната медицина и рентгенови диаг-
ностични изследвания и интервенционални 
рентгенови процедури, свързани с прилага-
не на високи дози, са длъжни да назначат 
експерт/и по медицинска физика в съответ-
ствие с изискванията на приложение № 2.
(4) Експертите по медицинска физика и 
медицинските физици от различни структурни 
звена в рамките на едно лечебно заведение 
си взаимодействат за оптимално изпълнение 
на дейностите по чл. 17, ал. 3 – 6.
Чл. 19. (1) Националният център по радио­
биология и радиационна защита поддържа 
списък на експертите по медицинска физика, 
включващ трите им имена и област на ком-
петентност, който се публикува на интернет 
страницата на центъра.
(2) За включване в списъка по ал. 1 лицата 
подават до НЦРРЗ заявление с приложено 
копие от документите, удостоверяващи изис-
кванията на чл. 17, ал. 2. Заявлението може да 
се подаде и по електронен път при условията 
и по реда на Закона за електронния документ 
и електронните удостоверителни документи 
и Закона за електронното управление.
(3) На всеки пет години от включването в 
списъка по ал. 1 експертите по медицинска 
физика предоставят на НЦРРЗ документи, 
удостоверяващи преминатото продължаващо 
медицинско обучение по чл. 17, ал. 7. 
(4) При непредставяне на документите по 
ал. 3 след изтичане на петгодишния срок по 
ал. 3 експертът по медицинска физика се 
изключва от списъка по ал. 1.
Раздел IV
Оптимизация на медицинското облъчване
Чл. 20. (1) Оптимизацията на медицинско-
то облъчване включва всяка дейност, която 
при медицинско облъчване с диагностична 
цел осигурява постоянство и достатъчност на 
диагностичната информация при минимал-
но разумно облъчване на пациента, като се 
вземат предвид и икономическите, и социал-
ните фактори, а при медицинско облъчване 
с лечебна цел осигурява реализирането на 
лечебната доза в терапевтичния обем при 
минимално разумно достижимо облъчване 
на органите и тъканите извън този обем. 
Оптимизацията на медицинското облъчване 
включва избора на апаратура, практически-
те аспекти на радиологичната процедура, 
осигуряването на качеството, включително 
контрола на качеството, и оценката на дозата 
на пациента.
(2) Оптимизацията на радиационната 
защита на лица, подложени на медицинско 
облъчване, трябва да съответства на меди-
цинската цел на облъчването и се прилага 
по отношение на индивидуалната ефективна 
доза, а когато е целесъобразно – и по отно-
шение на еквивалентните дози, както и за 
предотвратяване възникването на детерми-
нистични ефекти.
(3) Лечебните заведения и медицинските 
специалисти, провеждащи медицинските 
радиологични процедури, прилагат всички 
възможни организационни и физико-техниче-
ски методи за оптимизация на медицинското 
облъчване, чрез които:
1. индивидуалните стойности на дозата 
при диагностичните изследвания са толко-
ва ниски, колкото е разумно достижимо за 
осигуряване на необходимата диагностична 
информация;
2. дозата в терапевтичния обем при лъ-
челечение да е индивидуално планирана и 
нейното реализиране да е проверено, като се 
осигурява облъчването на съседните тъкани и 
органи да е толкова ниско, колкото е разумно 
достижимо с оглед на терапевтичните цели;